Deciziile adoptate de Consiliul Autorității de Supraveghere Financiară
În cadrul ședinţei de astăzi, Consiliul Autorității de Supraveghere Financiară (A.S.F.) a adoptat măsuri privind funcționarea pieţelor financiare nebancare supravegheate – asigurări, piaţă de capital şi pensii private, după cum urmează:
1.Reglementare
Norma pentru modificarea art. 3 din Norma Autorității de Supraveghere Financiară nr. 22/2020 privind modificarea temporară a limitei maxime aplicabile investițiilor fondurilor de pensii private în titluri de stat (norma va fi transmisă, spre publicare, Monitorului Oficial al României).
2. Autorizare
Aprobarea solicitării SAI Certinvest S.A. de retragere a autorizației de funcționare a Fondului de investiții alternative Certinvest Green și radierea acestuia din Registrul public al A.S.F.;
Aprobarea proiectului de achiziție prezentat de societatea ABC Asigurări-Reasigurări S.A. pentru dobândirea unei participații calificate directe din capitalul social al societății Pool-ul de Asigurare Împotriva Dezastrelor Naturale S.A. (PAID);
Aprobarea majorării capitalului social la societatea NN Asigurări S.A.;
Aprobarea modificării Actului Constitutiv al societății Stein Bestasig Insurance Broker S.R.L. (aprobare noi asociați semnificativi, numire noi administratori și modificare perioadă mandat administrator și director executiv).